

LĒMUMS

Ādažos, Ādažu novadā

2025. gada 25. septembrī **Nr. 383**

**Par zemes ierīcības projekta apstiprināšanu zemes vienībai ar kadastra apzīmējumu 80520010056 īpašumā “Valsts mežs 8052”, Carnikavas pagastā**

Ādažu novada pašvaldības dome (turpmāk – Dome) izskatīja sertificētas zemes ierīcības darbu veicējas Janas Brices (sertifikāta Nr. AA0163) 30.07.2025. iesniegumu (reģistrēts 31.07.2025. ar Nr. ĀNP/1-11-1/25/4515) ar lūgumu apstiprināt zemes ierīcības projektu nekustamā īpašuma “Valsts mežs 8052” (kadastra Nr. 8052 001 0055) sastāvā esošai zemes vienībai ar kadastra apzīmējumu 8052 001 0056.

Izvērtējot ar iesniegumu saistītos apstākļus, tika konstatēts:

1. Nekustamais īpašums ar kadastra Nr. 8052 001 0055 ir ierakstīts Carnikavas pagasta zemesgrāmatas nodalījumā Nr.100000463992 un pieder Latvijas valstij, Latvijas Republikas Zemkopības ministrijas personā. Saskaņā ar Meža likuma 4.panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība "Latvijas valsts meži", kas nodibināta valsts meža īpašuma pārvaldīšanai un apsaimniekošanai. Īpašuma sastāvā, cita starpā ietilpst zemes vienība ar kadastra apzīmējumu 8052 001 0056, 7.3200 ha platībā.
2. Dome nav pieņēmusi lēmumu par zemes ierīcības projekta uzsākšanu, jo tas ir izstrādāts zemes atsavināšanai sabiedrības vajadzībām, lineāras inženierbūves būvprojekta ietvaros - lai atdalītu zemes vienības daļu, kas nepieciešama objekta “Divlīmeņu gājēju – velosipēdu šķērsojums (tunelis) uz valsts galvenā autoceļa A1 Rīga (Baltezers)- Igaunijas robeža (Ainaži) pie Medzābakiem” (BIS -BL-810048-960) izbūvei.
3. Zemes ierīcības projekta ierosinātājs ir VSIA “Latvijas Valsts ceļi” saskaņā ar Zemes ierīcības likuma 5.panta 4.punktu.

1. Atbilstoši Nekustamā īpašuma valsts kadastra informācijas sistēmas datiem zemes vienībai ar kadastra apzīmējumu 8052 001 0056, 7.3200 ha platībā noteikts nekustamā īpašuma lietošanas mērķis – Zeme, uz kuras galvenā saimnieciskā darbība ir mežsaimniecība (kods 0201).
2. Projektētā zemes vienība Nr.1 ar kadastra apzīmējumu 8052 001 0083 nav apbūvēta un saskaņā ar Carnikavas novada teritorijas plānojumu atrodas Mežu teritorijā (M2) un Baltezera rietumu apvedceļa būvniecībai un valsts galvenā autoceļa A1 Rīga (Baltezers) – Igaunijas robeža (Ainaži) attīstībai rezervētā teritorijā (TIN 7).
3. Projektētā zemes vienība Nr.2 ar kadastra apzīmējumu 8052 001 0084 nav apbūvēta un saskaņā ar Carnikavas novada teritorijas plānojumu atrodas Mežu teritorijā (M2) un Baltezera rietumu apvedceļa būvniecībai un valsts galvenā autoceļa A1 Rīga (Baltezers) – Igaunijas robeža (Ainaži) attīstībai rezervētā teritorijā (TIN 7).
4. Nav nepieciešama iesniegtā zemes ierīcības projekta pilnveidošana vai noraidīšana.
5. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
6. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
7. Zemes ierīcības likuma 18.panta otrās daļas 1.punkts noteic, ka Zemes īpašnieku paraksts zemes ierīcības projekta saskaņošanai nav nepieciešams un zemes ierīcības projekta izstrādātājs zemes ierīcības projektā iekļauj informāciju par šo personu izteiktajiem priekšlikumiem un iebildumiem, ja zemes ierīcības projektu ierosina valsts tiešās pārvaldes iestāde vai pašvaldība attiecībā uz nekustamiem īpašumiem, kurus paredzēts atsavināt sabiedrības vajadzībām.
8. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
9. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
10. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
11. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 29.punkts noteic, ja zemes ierīcības darbi paredzēti lineāras inženierbūves (piemēram, autoceļš, dzelzceļš) būvniecības ieceres dokumentācijā, projektu izstrādā, neveicot šo noteikumu 11.1. un 11.2. apakšpunktā minētās darbības (nepieprasa zemes ierīcības projekta izstrādes nosacījumus no vietējās pašvaldības un institūcijām).
12. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2.punkts noteic, ka nekustamā īpašuma lietošanas mērķi atbilstoši detālplānojumam, lokālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai kadastrālās vērtēšanas vajadzībām nosaka: zemes vienībai un plānotai (projektētai) zemes vienībai; zemes vienības daļai vai plānotai (projektētai) zemes vienības daļai.
13. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 5.punkts noteic, ka nosakot vai mainot lietošanas mērķi, nosaka vai maina lietošanas mērķim piekrītošo zemes platību.

1. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 6.punkts noteic, ka lietošanas mērķim piekrītošo zemes platību pilsētās nosaka kvadrātmetros, bet lauku apvidos - hektāros.
2. Ministru kabineta 20.06.2006. noteikumu Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība" 18. punkts noteic, ka lietošanas mērķa noteikšanu vai maiņu šo noteikumu 16. vai 17. punktā minētajos gadījumos mēneša laikā ierosina nekustamā īpašuma īpašnieks vai, ja tāda nav, – tiesiskais valdītājs, valsts vai vietējās pašvaldības zemei – tās lietotājs vai, ja tāda nav, - nomnieks vai apbūves tiesīgais. Lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu , Zemes ierīcības likuma 18. panta otrās daļas 1.punktu, 19.pantu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26., 28. un 29. punktu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2.punktu, 5.punktu, 6.punktu, 16.1.punktu, 18.punktu, kā arī ņemot vērā domes Attīstības komitejas 10.09.2025. atzinumu, Ādažu novada pašvaldības dome

**NOLEMJ:**

1. Apstiprināt sertificētas zemes ierīcības darbu veicējas Janas Brices (sertifikāta Nr. AA0163) izstrādāto zemes ierīcības projektu nekustamā īpašuma “Valsts mežs 8052” (kadastra Nr. 8052 001 0055) sastāvā esošas zemes vienības ar kadastra apzīmējumu 8052 001 0056 sadalīšanai.
2. Projektēto zemes vienību Nr.1 (projektētais kadastra apzīmējums 8052 001 0083) saglabāt nekustamā īpašuma “Valsts mežs 8052” (kadastra Nr. 8052 001 0055) sastāvā.
3. Projektēto zemes vienību Nr.2 (projektētais kadastra apzīmējums 8052 001 0084) reģistrēt nekustamā īpašuma “Autoceļš A1” (kadastra Nr. 8052 001 0078) sastāvā.
4. Noteikt nekustamā īpašuma lietošanas mērķus atbilstoši tabulai:

|  |  |  |  |  |
| --- | --- | --- | --- | --- |
| **Z.v. Nr.** | **Veiktā darbība** | **Projektētais kadastra apz.** | **Platība, ha**  (vairāk vai mazāk, cik izrādīsies pēc instrumentālās uzmērīšanas) | **lietošanas mērķa kods un tā platība** |
| 1. | noteikšana | 8052 001 0083 | 7,22 | 0201 -7,22 ha |
| 2. | noteikšana | |  | | --- | | 8052 001 0084 | | 0,10 | 1101- 0,10 ha |

0201 – Zeme, uz kuras galvenā saimnieciskā darbība ir mežsaimniecība

1101 – Zeme dzelzceļa infrastruktūras zemes nodalījuma joslā un ceļu zemes nodalījuma joslā

1. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
2. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekiem.
3. Lēmuma izpildes kontroli veikt pašvaldības izpilddirektora vietniecei.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Zemes ierīcības projekta grafiskā daļa uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU